Oʻzbekiston Respublikasi Hukumatining ayrim qarorlariga qishloq xoʻjaligiga moʻljallangan yer resurslaridan samarali foydalanish va yer hisobini yuritishni muvofiqlashtirishni nazarda tutuvchi oʻzgartirish va qoʻshimchalar kiritish toʻgʻrisida
(resolution, 2026-07-01)

Oʻzbekiston Respublikasi Prezidentining “Yoshlarga yer ajratish orqali ularning daromadlarini oshirish va bandligini taʼminlash, shuningdek, yangi yer maydonlarini oʻzlashtirish chora-tadbirlari toʻgʻrisida” 2024-yil 5-apreldagi PQ-153-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: yangidan oʻzlashtirilgan yerlar toifasiga (turiga) oʻzgartirish kiritish muddatlarini, masʼullarning majburiyati va javobgarligini belgilash; qishloq xoʻjaligiga moʻljallangan va oʻrmon fondi yerlarining yer fondi toifasini oʻzgartirish boʻyicha takliflarni oʻrganishda vazirlik va idoralarning masʼuliyati va javobgarligini belgilash; qishloq xoʻjaligiga moʻljallangan yerlarni ijaraga berish tartibini soddalashtirish. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. Vazirlar Mahkamasining “Qishloq xoʻjaligiga moʻljallangan yer uchastkalarini ijaraga berish tartibiga doir normativ-huquqiy hujjatlarni tasdiqlash toʻgʻrisida” 2021-yil 24-noyabrdagi 709-son qarorida: 2-bandda: ikkinchi xatboshidagi “hamda koʻrib chiqish va tasdiqlash uchun xalq deputatlari tuman (shahar) Kengashining navbatdan tashqari sessiyasiga kiritadi” soʻzlari chiqarib tashlansin; uchinchi xatboshidagi “kiritilgan loyihalar xalq deputatlari tuman (shahar) Kengashi tomonidan maʼqullangandan soʻng,” soʻzlari chiqarib tashlansin; toʻrtinchi xatboshidagi “xalq deputatlari tuman (shahar) Kengashi tomonidan tasdiqlangan” soʻzlari chiqarib tashlansin. 2. Vazirlar Mahkamasining 2023-yil 30-maydagi 222-son qarori bilan tasdiqlangan Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasi toʻgʻrisidagi nizomda: a) 14-banddagi “boʻlinmalariga” soʻzi “boshqarmalariga” soʻzi bilan almashtirilsin; b) 15-banddagi “boʻlinmalari” soʻzi “boshqarmalari” soʻzi bilan almashtirilsin; v) 16-band quyidagi tahrirda bayon etilsin: “16. Oʻrganish natijalari boʻyicha Oʻzbekiston Respublikasi Suv xoʻjaligi vazirligi, Qurilish va uy-joy kommunal xoʻjaligi vazirligi hamda Iqtisodiyot va moliya vazirligi huzuridagi Kadastr agentligining hududiy boshqarmalari rahbarlari hamda tuman (shahar) hokimligi masʼullari ishtirokida joyida Vazirlar Mahkamasining 2024-yil 19-avgustdagi 515-son qarori bilan tasdiqlangan Yer maydonlarini yangidan oʻzlashtirish va qishloq xoʻjaligida qayta foydalanishga kiritishda davlat tomonidan amalga oshiriladigan chora-tadbirlar hamda mazkur tadbirlarni moliyalashtirish tartibi toʻgʻrisidagi nizomga 2 va 3-ilovalar bilan tasdiqlangan namuna boʻyicha dalolatnoma rasmiylashtiriladi (keyingi oʻrinlarda — dalolatnoma) va ishchi organga taqdim etiladi. Dalolatnomada: yer fondi toifasini oʻzgartirish boʻyicha taklif qilingan yerlarning mazkur Nizomga muvofiq yer tuzish loyihasi ishlab chiqilganligi; alohida qimmatga ega boʻlgan va tuproq unumdorligi tumanning oʻrtacha ball bonitetidan yuqori boʻlgan sugʻoriladigan yerlar hamda oʻrmon fondining oʻrmon bilan qoplangan yerlari; yer uchastkasidan foydalanish holati (foydalanish uchun berilgan yoki zaxiraga olinganligi); yer uchastkasidagi mavjud davlat kadastri obyektlari (gaz, aloqa va energetika obyektlari, avtomobil yoʻllari va temir yoʻllar, tabiiy va texnogen xavfi yuqori boʻlgan tegralar, transport quvurlari, gidrotexnika inshootlari, muhofaza qilinadigan obyektlar va hududlar hamda boshqalar); yer uchastkasini boshqa toifaga oʻtkazish hisobidan kutiladigan foyda, yaratiladigan ish oʻrinlari va boshqa samaradorlik koʻrsatkichlari boʻyicha texnik-iqtisodiy asoslar; tuproq unumdorligining pasayishi, irrigatsiya va melioratsiya tizimining buzilishi bilan bogʻliq zararlar; qishloq xoʻjaligi va oʻrmon xoʻjaligi ishlab chiqarishi nobudgarchiligi miqdori; yer uchastkasi mulkdorlari, foydalanuvchilari va ijarachilariga yetkaziladigan zararlar; yer uchastkasida agrotexnik tadbirlar uchun sarflangan xarajatlar toʻgʻrisida maʼlumotlar kiritiladi”. 3. Vazirlar Mahkamasining 2023-yil 30-oktabrdagi 578-son qarori bilan tasdiqlangan Yer resurslarining holati boʻyicha milliy hisobotni yuritish tartibi toʻgʻrisidagi nizomda: a) 3-band quyidagi tahrirda bayon etilsin: “Yer resurslarining holati boʻyicha milliy hisobot ushbu Nizomga 1-ilovadagi sxemaga muvofiq yuritiladi, yangidan oʻzlashtirilgan yerlar toifasiga (turiga) oʻzgartirish 1a-ilovadagi sxemaga muvofiq kiritiladi”; b) quyidagi mazmundagi 1a-ilova bilan toʻldirilsin: v) 2-ilovaning 10-shaklida: 12-ustundagi “boʻz yerlar” soʻzlari “lalmi ekin yerlari” soʻzlari bilan almashtirilsin; 13-ustun chiqarib tashlansin.